Βησσαρίων Μακρής

Ο Βησσαρίων Μακρής ( περ. 1635 - 1699 ) ήταν Έλληνας λόγιος και ιερομόναχος του 17ου αιώνα. 

Βιογραφία
Ο Βησσαρίων Μακρής γεννήθηκε στα Ιωάννινα γύρω στο 1635Π. Βιζουκίδης, Γ. Αναγνωστόπουλος, Α. Κοντοπάνος, Ηπειρωτικά Χρονικά, Έτος Πέμπτον, Εν Ιωαννίνοις, τεύχος α' και β', 1930, σελ 30.. Σύμφωνα με τον Φιλητά, ο Μακρής διδάχτηκε αρχικά στην πατρίδα του έχοντας ως δασκάλους τους Επτανήσιους λογίους Νικόλαο Κούρσουλα και ΤριανταφύλλουΗπειρωτικά Χρονικά, 1930, σελ 33.. Μετά την ολοκλήρωση των εγκύκλιων σπουδών του, χειροτονήθηκε ιερομόναχος και μετέβη στην Κωνσταντινούπολη όπου μαθήτευσε στην Πατριαρχική Ακαδημία υπό την επίβλεψη του Ιωάννη Καρυοφύλλη και του Αλέξανδρου ΜαυροκορδάτουΑνδρόνικος Δημητρακόπουλος, Ορθόδοξος Ελλάς - ήτοι περί των Ελλήνων των γραψάντων κατά Λατίνων και περί των συγγραμμάτων αυτών, Τύποις Μέτζγερ και Βίττιγ, Εν Λειψίαι, 1872, σελ 162. . Γύρω στο 1675Ηπειρωτικά Χρονικά, 1930, σελ 31. επέστρεψε στα Ιωάννινα και έγινε διδάσκαλος στη νεοσύστατη Σχολής του Γκιούμα, θέση στην οποία παρέμεινε μέχρι το 1683 όταν και αποσύρθηκε σε μοναστήρι των Λυγκιάδων, αφήνοντας ως διάδοχό του τον ΣουγδουρήΗπειρωτικά Χρονικά, 1930, σελ 35 -36.. 

Απεβίωσε το 1699.

Συγγράμματα
 Ορθόδοξη θεολογία διεξοδικωτέρα. Τυπώθηκε στο Βουκουρέστι το 1699.
Γραμματική της νέας ελληνικής, με την οποία δίδαξε ελληνικά ο Αλέξανδρος Ελλάδιος στις αρχές του 18ου αιώνα στην Οξφόρδη της Αγγλίας και στο Άλτντορφ κοντά στη Νυρεμβέργη της Γερμανίας
 Έγραψε επίσης κατά της λατινικής εκκλησίας.

 Παραπομπές 

Πηγές


Κατηγορία:Έλληνες κληρικοί
Κατηγορία:Έλληνες λόγιοι του 17ου αιώνα
Κατηγορία:Ορθόδοξοι λόγιοι